open-index/open-wikipedia-markdown huggingface dataset:
Good Fancy

**Good Fancy** je slovenská  kapela, založená v apríli 2004. Ešte toho istého roku získava dve významné ocenenia a nahráva prvé dve skladby v profesionálnom hudobnom štúdiu. Vo februári roku 2005 kapela má svoj prvý videoklip ku piesni „Len za tebou“. Po zvyšok roku sa venuje koncertnej činnosti, ďalším súťažiam a nahrávaniu. V roku 2006 prebieha natáčanie druhého klipu („Letokruhy“). Kapela pokračuje v koncertnej činnosti. Good Fancy má na konte rovnomenný debutový album z roku 2011. V rovnakom roku vznikol klip k piesni "Kométa". V januári 2013 natočili singel a videoklip ku piesni "Správa".

## Ocenenia
*2004 - *Talent Night 2004* - 1. miesto
*2004 - cena Universal Music
*2005 - *Rock Iron Road Bradan* - 3. miesto
*2005 - *[[Košický zlatý poklad|Košický zlatý poklad 2005]]* - 1. miesto
*2006 - *Talent Night 2006* - 1. miesto (+ Cena diváka)
*2007 - *[[Coca-Cola Popstar|Coca-Cola Popstar 2007]]* - finalista
*2008 - víťaz semifinále (International Live Award - Viedeň), - celkovo 11.miesto 
*2010 - *[[Zlatý slávik|Slávik 2010]]* - skokan roka
*2011 - Vydanie debutoveho albumu GOOD FANCY a natočenie videoklipu k singlu "Kométa"
*2013 - singel a videoklip k piesni "Správa"
*2013 - singel a videoklip k piesni Save the Light

## Externé odkazy
*www.goodfancy.sk – Oficiálna stránka skupiny 
*

Kategória:Slovenské hudobné skupiny
Kategória:Hudobné skupiny z 2004
Janet. Remixed

***janet. Remixed*** je druhý remixový album (celkovo siedmy) speváčky Janet Jackson vydaný 13. marca 1995.

## Zoznam skladieb
# „That's the Way Love Goes“ (CJ FXTC Club Mix) – 6:24
# „If“ (Brothers in Rhythm House Mix) – 7:10
# „Because of Love“ (Frankie & David Treat Mix) – 6:41
# „And on and On“ – 4:50
# „Throb“ (Morales Backyard Mix) – 8:59 
# „You Want This“ (E-Smoove House Anthem) – 9:51
# „Any Time, Any Place“ (CJ's 12" Mix) – 8:18
# „Where Are You Now“ (Nellee Hooper Mix) – 5:22
# „70's Love Groove“ – 5:47
# „What'll I Do“ (Dave Navarro Mix) – 4:20
# „Any Time, Any Place“ (R. Kelly Mix) – 5:11
# „Again“ (Piano Version) – 3:48 (bonus track)

## Rebríčky a predaj

## Referencie


Kategória:Hudobné albumy z 1995
Kategória:Albumy Janet Jacksonovej
Kategória:Remixy
Demänovská dolina

**Demänovská dolina** je najznámejšia dolina Nízkych Tatier,  dlhá. V strednej časti doliny bola v roku 1929 vyhlásená národná prírodná rezervácia, ktorej územie je dnes súčasťou NAPANTu.

## Prírodné podmienky
Na konci sa dolina rozdeľuje na dve ľadovcové doliny: Repiskú a Širokú, ktoré obopínajú vo svojom strede bočný hrebeň Ostredku. V závere doliny sa nachádza Vrbické pleso. V doline sa nachádza prepojený komplex Demänovských jaskýň, ktoré vznikli krasovatením triasových vápencov. Medzi najvýznamnejšie jaskyne patrí Okno, Demänovská jaskyňa Mieru, Demänovská ľadová jaskyňa, Demänovská jaskyňa Slobody, ľadová Dračia jaskyňa, Beníková jaskyňa a Dvere ale i ďalšie.

## Iné projekty

## Referencie

## Externé odkazy
* Poloha na turistickej mape

Kategória:Doliny Nízkych Tatier
Kategória:Liptov
Kategória:Národné prírodné rezervácie v Žilinskom kraji
Kategória:Chránené územia v okrese Liptovský Mikuláš
Kategória:Chránené územia Národného parku Nízke Tatry
Kategória:Demänovská Dolina
Pekelník

**Pekelník** môže byť:

* obec v Poľsku, pozri Pekelník (Poľsko)
* vrch v Malej Fatre, pozri Pekelník (Malá Fatra)
* vrch v Vysokých Tatrách, pozri Pekelník (Vysoké Tatry)
* potok v južnom Poľsku, pozri Pekelník (prítok Čiernej Oravy)
* anglický hororový film z roku 1987, pozri Pekelník (film)
Pekelník (Malá Fatra)

**Pekelník** () je vrch Malej Fatry. Nachádza sa v Krivánskej časti pohoria na jej hlavnom hrebeni, približne  severne od Turian. Z vrcholu je ďaleký výhľad a prechádza ním Medzinárodná diaľková turistická trasa E3.

## Poloha
Nachádza sa v severnej časti pohoria, v centrálnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie mesta Turany a obce Terchová. Najbližšími vrcholmi v hlavnom hrebeni je východne ležiaci Veľký Kriváň () a na západe sedlom Bublen () oddelené Koniarky (). Severne susedí vrch Kraviarske ().

## Opis
Skalnato-hôľnatý vrch v strednej časti hlavného hrebeňa Krivánskej Fatry je šiestym najvyšším v celom pohorí. Hlavný hrebeň z východného smeru vedie priamo z dominantného Veľkého Kriváňa (), oddeleného plytkým sedlom a cez sedlo Bublen () pokračuje západným smerom na Malý Kriváň (). Poloha v najatraktívnejšej časti pohoria ho radí medzi turisticky obľúbené a hojne navštevované vrchy, čomu napomáha i jednoduchý prístup lanovkou z Vrátnej do neďalekého Snilovského sedla. Celá oblasť je súčasťou Národného parku Malá Fatra. Severné svahy odvodňujú prítoky Varínky, južné svahy odvádzajú vodu potokom Studenec priamo do Váhu.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu , čím bola upresnená dovtedajšia hodnota 

### Výhľady
Skalnato-trávnatý vrchol je bez vyššej vegetácie, preto umožňuje ďaleký výhľad na široké okolie. Východný horizont sčasti zakrýva mohutný Veľký Kriváň, juhozápadný zasa Malý Kriváň. Napriek tomu ponúka Pekelník výhľad na mnohé vrchy Krivánskej Fatry, no zaujímavosťou je, že celá Lúčanská Fatra je zatienená práve juhozápadným susedom. Výborne viditeľné sú však pohoria Vtáčnik, Kremnické vrchy, Veľká Fatra a západná časť Nízkych Tatier. Severnému a západnému horizontu pri vhodných podmienkach dominujú Beskydy; Oravské, Kysucké a Moravsko-sliezske, ktoré dopĺňajú bližšie a nižšie Súľovské vrchy, Javorníky a Kysucká vrchovina.

## Prístup
* po  červenej značke hlavným hrebeňom:
** z Malého Kriváňa cez sedlo Bublen
** zo Snilovského sedla 
* po  modrej značke z Vrátnej (Starý dvor) cez Kraviarske a cez sedlo Bublen
* po  zelenej trase:
** z Belej (Bránica) cez Koniarky a sedlo Bublen
** zo Šútova cez Snilovské sedlo

## Referencie

## Pozri aj
* Krivánska Fatra
* Zoznam vrcholov v Malej Fatre

## Iné projekty
 

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Iejoši Tokugawa

**Iejoši Tokugawa** (jap.: 徳川 家慶, *Tokugawa Iejoši*) bol dvanástym šógunom Tokugawskej dynastie, ktorý zastával úrad od roku 1837 do roku 1853. Bol druhým synom  šóguna Ienariho Tokugawu, počas ktorého vlády sa pod vedením  šogúnovho poradcu Tadakuniho Mizuna uskutočnili Reformy Tenpo.

Iejoši bol prekvapený, úplne nepripravený a neschopný činu po príjazde lodí kapitána Matthewa Perryho do Tokijského zálivu.  
Možno zo šoku, alebo z iných príčin šógun Iejoši krátko na to ochorel a za krátky čas zomrel.
 
## V kultúre
Iejoši Tokugawa je vedľajšia postava v muzikáli Stephena Sondheima "Pacific Overtures", v ktorom je zavraždený svojou matkou, ktorá na to použila otrávený chryzantémový čaj.

Je tiež vedľajšou postavou v prvých dvoch dieloch Kjoširo Nemuri natočených pre TV, kde so zahral Masakazu Tamura.

## Éry ''bakufu'' Iejošiho

Roky, v ktorých bol Iejoši šógunom sú špecificky identifikované viac ako jedným názvom éry alebo *[[nengó]]*.
* *[[Tenpó]]*  (1830-1844)
* *[[Kóka]]*    (1844-1848)
* *[[Kaei]]*         (1848-1854)

## Referencie
### Poznámky

### Pozri aj
* Screech, Timon. (2006). *Secret Memoirs of the Shoguns: Isaac Titsingh and Japan, 1779-1822.*  London: RoutledgeCurzon.   ISBN 0-7007-1720-X
* Totman, Conrad.  (1967). *Politics in the Tokugawa bakufu, 1600-1843*. Cambridge: Harvard University Press.

## Zdroje

Kategória:Narodenia v 1793
Kategória:Úmrtia v 1853
Kategória:Dejiny Japonska
Kategória:Šóguni
Iejoši
Národný park Phong Nha-Kẻ Bàng

**Národný park Phong Nha-Kẻ Bàng** (vietnamsky: *Vườn quốc gia Phong Nha-Kẻ Bàng*, anglicky: *Phong Nha-Ke Bang National Park*) je národný park nachádzajúci sa vo Vietname. Vďaka jeho jedinečnosti bol v roku 2003 zaradený medzi Lokality svetového prírodného dedičstva UNESCO. Nachádza sa v nej jedno z dvoch najdlhších krasových území so stovkami jaskýň a grot.

Územie sa skladá z mnohých jaskýň a grot, ale iba 20 z nich na  úseku boli preskúmané vietnamskými a britskými vedcami, z ktorých 17 sa nachádza na území Phong Nha a 3 na území Ke Bang. Meno národného parku pozostáva z názvu najkrajšej jaskyne Phong Nha, v ktorej sa nachádzajú najkrajšie skalové útvary, a lesa Ke Bang.

Táto plošina je pravdepodobne najkrajší a najtypickejší príklad krasového komplexu v juhovýchodnej Ázii.

## Galéria

Image:Phongnhakebang13.jpg|Phong Nha-Ke Bang
Image:Phongnhakebang2.jpg|Phong Nha
Image:Phongnhakebang4.jpg|Phong Nha-Ke Bang


## Referencie


## Iné projekty

Kategória:Lokality Svetového dedičstva vo Vietname
Kategória:Quảng Bình
Fernando Hierro

**Fernando Ruiz Hierro** (* 23. marec 1968, Vélez-Málaga) je bývalý španielsky futbalista. Najvýraznejšiu časť svojej kariéry odohral za Real Madrid a Španielsko, za ktoré hrával ako stredný obranca, niekedy defenzívny stredopoliar. Počas vrcholu svojej kariéry bol Hierro známy schopnosťou kombinovať solídnu obranu s presnými prihrávkami.

## Úspechy
### Klubové
*  **[[Real Madrid]]**
** La Liga: 1990, 1995, 1997, 2001, 2003
** Copa del Rey: 1993
** Španielsky superpohár: 1990, 1993, 1997, 2001
** Liga majstrov UEFA: 1998, 2000, 2002
** Európsky Superpohár: 2002
** Majstrovstvá sveta klubov: 1998, 2002

*  **[[Al Rayyan]]**
** Qatar Cup: 2004

### Individuálne
*Najlepší obranca UEFA 1998
*Zostava hviezd MS 2002:  2002

Kategória:Španielski futbalisti
Kategória:Hráči Real Madrid CF
Kategória:Hráči Bolton Wanderers FC
Kategória:Hráči FA Premier League
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Ján Korvín

**Ján Korvín** (* 2. apríl 1473, Budín, Uhorsko – † 12. október 1504, Krapina, Chorvátsko) bol nemanželský syn kráľa Mateja. Keďže aj tretie Matejovo manželstvo bolo bezdetné, uznal Jána za svojho syna. Matej vyvíjal veľké úsilie, aby ho ešte za svojho života urobil kráľom. Myslel akiste na výbojmi získané rakúske a české územia. No zomrel skôr, ako mohol svoje zámery uskutočniť. Keď osemnásťročný Ján osirel, Štefan Zápoľský a Tomáš Bakóc ho intrigami pozbavili všetkých možností a vylúčili ho ako uchádzača o trón.
Osoba Jána Korvína sa v 19. storočí stala objektom romantických štylizácií. 

## Iné projekty

Kategória:Slovenskí šľachtici
Kategória:Huňadyovci
Tribún ľudu

**Tribún ľudu** bol plebejský úradník v starovekom Ríme, ktorý chránil záujmy plebejcov.

Po vzniku rímskej republiky v roku 509 pred Kr. ovládali politický život v Ríme predovšetkým patricijovia. Široké ľudové vrstvy (plebejci) nemali prístup k politickým orgánom. V roku 494 pred Kr. sa plebejci, ktorí predstavovali väčšinu v rímskom štáte a tvorili hlavnú silu v rímskom vojsku, vysťahovali na Svätú horu a odmietali bojovať, pokiaľ im patriciovia nepovolili zriadiť si samostatný úrad tribúnov ľudu. Tento úrad mohli zastávať len občania z plebejských rodín. Tribúnov ľudu volili na plebejskom sneme (contio plebis). Údaje o počtoch tribúnov sa líšia (volili ich dvoch, piatich alebo desiatich).

Tribúni ľudu chránili záujmy plebejcov voči patricijským úradníkom, preto mali právo veta (z lat. *veto* = zakazujem). Mohli zrušiť alebo zastaviť rozhodnutie ktoréhokoľvek rímskeho úradníka alebo inej inštitúcie (napr. aj voľby, uznesenia iných snemov), pokiaľ poškodzovali alebo ohrozovali záujmy plebejcov. Dom tribúna ľudu mal právo azylu, takže ktokoľvek sa mohol uchýliť do jeho domu a nemohol byť trestne stíhaný. Preto musel byť dom plebejských tribúnov otvorený 24 hodín denne. Plebejskí tribúni sa nesmeli vzdialiť z Ríma na viac ako 24 hodín. Tribúni ľudu boli osobne nedotknuteľní (lat. *sacrosancti*), takže ktokoľvek zabil tribúna ľudu, musel byť potrestaný smrťou (prepadol pomste podsvetných bohov).

Tribúni ľudu zvolávali a riadili plebejské snemy, navrhovali zákony, mali právo zúčastňovať sa na zasadnutiach senátu.

Úrad tribúnov ľudu mal od počiatku veľký význam v politickom živote Ríma. Najznámejšími tribúnmi ľudu v dejinách boli bratia Gracchovci (Tiberius v r. 133, Gaius v r. 123 a 122 pred Kr.), ktorí sa snažili riešiť ťažké problémy rímskych občanov – bezzemkov. L. Cornelius Sulla svojim zmenami v rímskej ústave značne obmedzil moc tribúnov ľudu, stratili právo veta, nesmeli sa zúčastňovať zasadnutí senátu – museli len čakať na jeho rozhodnutie, ktoré potom oznámili plebejcom. Po Sullovej smrti bolo postavenie tribúnov ľudu opäť obnovené. Tento úrad sa stal v poslednom období existencie rímskej republiky taký významný, že mnohí patriciovia sa dali adoptovať do plebejských rodín, aby mohli zastávať tribunát (*transitio ad plebem* – prechod k ľudu). Najznámejším bol Publius Clodius Pulcher.

Pri formovaní rímskeho cisárstva sa úrad tribúnov ľudu stal jedným z hlavných úradov, ktorí si dávali udeľovať rímski cisári (mal im zabezpečiť osobnú nedotknuteľnosť, mohli zvolávať ľudové zhromaždenia a presadzovať na nich zákony) každoročne a podľa toho je možné datovať mnohé udalosti.

Kategória:Staroveký Rím
Šugo

[náhľad|Mapa šugov počas [Obdobie Kamakura|obdobia Kamakura.]]
Slovu **šugo** (守護) môžeme rozumieť ako pojmu protektor, ochranca, hajtman. Boli to provinční vládci spájaní so Kamakurým šógunátom v deväťdesiatych rokoch 11. storočia a dôležitá časť administratívy (bakufu) v priebehu trvania vojny Ónin (1467-1477). Mnoho starších rodov šugo bolo bojmi vo vojne Ónin oslabených a vytlačených alebo zničených v priebehu obdobia Sengoku. V období Kamakura boli šugo silne závislí na vôli bakufu. Bojovali s rebelmi a dohliadali na aktivity provinčných vojenských správcov (džitó). V období Muromači mali šugo na starosti rozsiahle územia provincií. Termín šugo je možné nájsť v záznamoch do roku 1560 v niekoľkých provinciách (napr. Sacuma).

## Referencie
* 

Kategória:Japonské výrazy
Kategória:Dejiny Japonska
Branislav Bačík

Ing. **Branislav Bačík** (* 10. január 1969) je slovenský politik, člen SMERu - sociálnej demokracie.

## Národná rada
Branislav Bačík nebol zvolený v parlamentných voľbách v roku 2006 ako kandidát SMERu za poslanca Národnej rady Slovenskej republiky, no nastúpil ako náhradník na neuplatňovaný mandát poslanca Jozefa Bučeka od 20. júla 2006. Bol členom výboru NR SR pre verejnú správu a regionálny rozvoj.

## Externé odkazy

Kategória:Narodenia v 1969
Kategória:Politici Smeru
Kategória:Poslanci NR SR (2006 – 2010)
Joulovo teplo

**Joulovo teplo** je teplo, ktoré vzniká v elektrickom vodiči prechodom elektrického prúdu. Ide o priamu premenu elektrickej energie na vnútornú energiu.

**Zahrievanie vodiča** sa dá vysvetliť predávaním časti kinetickej energie častíc spôsobujúcich elektrický prúd (najčastejšie elektrónov) časticiam, ktoré sa elektrického prúdu nezúčastňujú (najčastejšie kladné ióny v pevných pozíciách). Tým sa zvyšuje tepelný pohyb týchto častíc a vodič sa zahrieva.

**Veľkosť Joulovho tepla** *Q* vznikajúceho vo vodiči, ktorým prechádza elektrický prúd po dobu *t* a na ktorého koncoch je napätie *U*, sa vypočíta:

:Q = U . I . t

Ak je známy odpor *R* vodiča, potom možno Joulovo teplo vypočítať:

:Q = R . I^2 . t

alebo

:Q = \frac {U^2}{R}.t

**Základnou jednotkou** Joulovho tepla je joule.

Joulovo teplo sa využíva v tepelných spotrebičoch, inde skôr spôsobuje problém, pretože spôsobuje straty elektrickej energie zahrievaním vodičov a jednotlivé elektrické a elektronické zariadenia musia byť dimenzované aj na teplo vznikajúce prechodom elektrického prúdu. Niektoré elektrické a elektronické súčiastky sa musia chladiť, aby sa prebytočné teplo odviedlo ako stratové.

## Pozri aj
*Elektrina
*Elektrický odpor

Kategória:Elektrotechnika
Kategória:Teplo
Kategória:Eponymické termíny vo fyzike
Kalorimetria

**Kalorimetria** je časť termiky, ktorá sa zaoberá meraním tepla.

## Meracie prístroje
Na meranie tepla sa používa kalorimeter, čo je v princípe tepelne izolovaná nádoba. Pre rôzne účely existujú rôzne druhy kalorimetrov.

Napr. elektrický kalorimeter sa skladá z tepelne izolovanej nádoby, v ktorej je teplomer, zdroj tepla (nahrievacia špirála) a miešadlo (pri miešaní kvapaliny je lepšie vyrovnanie teplôt). Prechodom elektrického prúdu špirálou dôjde k jej zahriatiu a týmto teplom sa zvýši teplota kvapaliny v kalorimetri. Vzhľadom na to, že množstvo tepla vzniknutého v špirále je závislé od elektrického prúdu a napätia, je týmto spôsobom možné merať teplo prijaté kvapalinou o danej hmotnosti.

Pre určenie tepelnej kapacity telesa pevného skupenstva sa hodí zmiešavací kalorimeter, čo je tepelne izolovaná nádoba s miešadlom a teplomerom. Do kalorimetra sa umiestni kvapalina o známej tepelnej kapacite K_1 a teplote t_1. Do tejto kvapaliny sa potom ponorí teleso z pevnej látky o teplote t_2, ktorá je vyššia než teplota kvapaliny. Medzi kvapalinou a telesom prebehne tepelná výmena a po vytvorení tepelnej rovnováhy bude mať sústava teplotu t.

Po vytvorení tepelnej rovnováhy odovzdá pevné teleso teplo Q_2=K_2(t_2-t) a kvapalina prijme teplo Q_1=K_1(t-t_1). Pretože je kalorimeter tepelne izolovaná sústava, bude platiť Q_1=Q_2, odkiaľ pre tepelnú kapacitu pevného telesa dostaneme
:K_2 = \frac{t-t_1}{t_2-t}K_1
Tento vzťah je možné považovať za iný zápis kalorimetrickej rovnice.

## Pozri aj
* Termika
* Kalorimetrická rovnica
* Kalorimeter

Kategória:Kalorimetria
Monsters In Your Drawers

***Monsters In Your Drawers*** je debutové EP žilinskej indie rockovej skupiny The Swan Bride.

## Zoznam skladieb
# „Phantom Psychosis“ – 2:25
# „Don't Wake Up The Swan“ – 3:10
# „More Or Less Depressed Vampire Protest Song“ – 1:52
# „Alternate Ego“ – 4:21
# „Mad Romance“ – 2:45 
# „A Night At The Freak Hotel“ – 2:55
# „Moon Chase Polka“ – 2:57
# „The Day After I Killed My Girlfriend“ – 3:37

Kategória:EP The Swan Bride
Kategória:EP z 2007
Kategória:Debutové albumy
Tepelná rovnováha

**Tepelná rovnováha**, alebo inak stav termodynamickej rovnováhy, izolovanej fyzikálnej sústavy nastáva vtedy, keď sú v sústave všetky jej makroskopické vlastnosti nemenné.

Implicitne sa dá povedať, že stav termodynamickej rovnováhy:

* nezávisí na čase
* nezávisí na minulosti (teda na spôsobe, akým do tohto stavu dospel)
* je stav, v ktorom neexistujú makroskopické toky hmoty a energie (tepla).

V praxi to znamená, že v rámci uzatvorenej sústavy (neprebieha žiadna výmena medzi sústavou a jej okolím) sú teploty vyrovnané, čiže žiadna časť (teleso) v sústave nemá vyššiu alebo nižšiu teplotu ako iná časť (teleso) v sústave. Neprebieha teda tepelná výmena medzi žiadnymi časťami sústavy a v rámci sústavy je teplota homogénne konštantná.

Môže byť kľúčové si uvedomiť, že systém sa samovoľne nevie zo stavu TD rovnováhy dostať.

## Príklady

* Pohár s vodou, ktorá mala predtým vyššiu teplotu ako miestnosť, dospel do stavu rovnováhy, ak sa teploty vody a miestnosti vyrovnali.
* To isté platí, ak mala voda nižšiu teplotu (myšlienková demonštrácia druhého bodu z implicitnej definície).
* V dokonalej termoske sa dospeje do stavu termodynamickej rovnováhy, ak sa vyrovná teplota v rámci termosky (už nezávisí na teplote miestnosti).
* Do stavu termodynamickej rovnováhy môže dospieť aj celý vesmír, pričom teplota sa v tomto procese blíži k nule - tepelná smrť.

## Pozri aj

* Termika
* Kalorimetrická rovnica
* Kalorimeter

Kategória:Termodynamika
Kategória:Fyzikálne veličiny
Chránené vtáčie územie Strážovské vrchy

**Chránené vtáčie územie Strážovské vrchy** je chránené vtáčie územie, ktoré sa nachádza v Strážovských vrchoch. Jeho výmera je .

## Predmet ochrany
* sokol sťahovavý (Falco peregrinus)
* výr skalný (Bubo bubo)

Pravidelne tu hniezdi viac ako 1% národnej populácie druhov:
* orol skalný (Aquila chrysaetos)
* bocian čierny (Ciconia nigra)
* včelár lesný (Pernis apivorus)
* tetrov hlucháň (Tetrao urogallus)
* kuvik kapcavý (Aegolius funereus)
* lelek lesný (Caprimulgus europaeus)
* chriašteľ poľný (Crex crex)
* ďateľ čierny (Dryocopus martius)
* ďateľ bielochrbtý (Dendrocopos leucotos)
* jariabok hôrny (Tetrastes bonasia)
* penica jarabá (Sylvia nisoria)
* ďateľ prostredný (Dendrocopos medius)
* muchárik červenohrdlý (Ficedula parva)
* muchárik bielokrký (Ficedula albicollis)
* strakoš červenochrbtý (Lanius collurio)
* strakoš sivý (Lanius excubitor)
* prepelica poľná (Coturnix coturnix)
* krutihlav hnedý (Jynx torquilla)
* pŕhľaviar čiernohlavý (Saxicola torquata)
* hrdlička poľná (Streptopelia turtur)
* žltochvost lesný (Phoenicurus phoenicurus)
* muchár sivý (Muscicapa striata)
* žlna sivá (Picus canus)

## Zdroje
* Chránené vtáčie územie Strážovské vrchy
* Lokality Natura 2000

## Interné odkazy
* Strážovské vrchy
* Natura 2000

## Iné projekty

Kategória:Strážovské vrchy
Kategória:Chránené vtáčie územia na Slovensku
Mark Lanegan

**Mark William Lanegan** (* 25. november 1964, Ellensburg, Washington, USA – † 22. február 2022) bol americký hudobník. Bol známy ako sólový umelec ale aj z jeho pôsobenia v grungeovej skupine Screaming Trees v 90. rokoch. Spolupracoval tiež so skupinou Queens of the Stone Age.

## Diskografia
* 1990 – *[[The Winding Sheet]]*
* 1993 – *[[Whiskey for the Holy Ghost]]*
* 1998 – *[[Scraps at Midnight]]*
* 1999 – *[[I'll Take Care of You]]*
* 2001 – *[[Field Songs]]*
* 2003 – *[[Here Comes That Weird Chill]]* (EP)
* 2004 – *[[Bubblegum (album)|Bubblegum]]*
* 2005 – *[[Ramblin' Man (album)|Ramblin' Man]]* (EP) - s Isobel Campbellovou
* 2006 – *[[Ballad of the Broken Seas]]* - s Isobel Campbellovou
* 2008 – *[[Sunday at Devil Dirt]]* - s Isobel Campbellovou
* 2012 – *[[Blues Funeral]]*
* 2013 – *[[Imitations (album)|Imitations]]*
* 2014 – *[[Phantom Radio]]*
* 2017 – *[[Gargoyle (album)|Gargoyle]]*
* 2019 –*[[Somebody's Knocking]]*
* 2020 –*[[Straight Songs of Sorrow]]*

## Iné projekty

## Externé odkazy
* Oficiálna webová stránka 

Kategória:Grunge hudobníci
Kategória:Queens Of The Stone Age
Kategória:Osobnosti zo štátu Washington
Strange in Stereo

***Strange in Stereo*** je tretí radový album nórskej metalovej skupiny In the Woods… Pôvodne vyšiel v roku 1999 vo formáte CD v Misanthropy Records. V roku 2003 vydalo vydavateľstvo Candlelight Records reedíciu. V roku 2013 vyšla vo vydavateľstve Back On Black vinylová verzia (2xLP).

## Charakteristika
Album je odlišný aj od debutu *[[HEart of the Ages]]* aj od albumu *[[Omnio]]*, Doom-metal. com píše: „Hudba, ktorú Nóri In the Woods... hrajú na tomto albume nie je ľahko definovateľná.“  Podľa Allmusic na tomto albume: „Použili mnoho z taktiky ktorú objavili na Omnio, ako zakomponovanie sláčikového kvarteta bok po boku so zvyškom  skupiny, In the Woods sa ešte viac uvoľnili v inštrumentácii: citary, gongy, drum loops a programovanie klávesov, tak ako pedal steel guitar boli včlenené do ich zvuku (štýlu). Papierovo to znie hrozne, vypracované je to lákavé a intenzívne.“Stránka Avant-garde Metal chrakterizuje tento album:  „*Strange in Stereo* je metal usadený na križovatke populárnej hudby, nie celkom metal, nie celkom rock, zastáva miesto v temnej šedej zóne niekde medzitým.“ Allmusic: „je nevyhnutný pre všetkých ktorých zaujíma temná stránka európskeho rocku...“

### Komentár Jana Transita
Jan Transit sa vyjadril, že nechceli nahrať druhý diel *Omnia*. Na tomto albume má menšiu rolu speváčka Synne Soprana, pretože v dobe nahrávania albumu navštevovala prípravné kurzy na univerzitu. Približne na 70-80% je autorom hudby gitarista Chris. Skupina sa rozhodla vynechať klávesy a zahrať všetky pôsobivé časti pomocou gitarových efektov.
Je experimentálnejším a podľa Jana ide o najsmutnejší album In the Woods…

## Zoznam skladieb
# „Closing in“ - 5:41
# „Cell“ - 4:33
# „Vanish in the Absence of Virtue“ - 4:17
# „Basement Corridors“ - 5:18
# „Ion“ - 5:40
# „Generally more Worried than Married“ - 8:33 
# „Path of the Righteous“ - 6:55
# „Dead Man's Creek“ - 7:44
# „Titan Transcendence“ - 5:41 
# „Shelter“ - 0:36
# „By the Banks of Pandemonium“ - 7:56

## Zostava
* Synne Soprana - spev
* Jan Transit - spev
* X. Botteri - elektrická gitara
* Chris - elektrická gitara
* C.M. Botteri - basová gitara
* Anders Kobro - bicie

### Hostia
* Endre Hoppalong Kirkesola - programming v „Closing in“ a „Basement Corridors“
* Trond Breen - steel gitara v „Dead Man's Creek“
* Kjell Åge Stoveland - viola v „Cell“ a „Basement Corridors“
* Inherit Jan - citara v „Path of the Righteous“
* Lömmis - klávesy v „Vanish in the Absence of Virtue“
* Oddvar a:m - elektrická gitara v „Basement Corridors“ a „By the Banks of Pandemonium“

## Referencie


## Externé odkazy
* 

Kategória:Albumy In the Woods…
Kategória:Hudobné albumy z 1999
Gaizka Mendieta

**Gaizka Mendieta Zabala** (* 27. marec 1974, Bilbao) je bývalý španielsky profesionálny futbalový hráč baskického pôvodu. Za reprezentáciu odohral  38 zápasoch, v ktorých strelil 8 gólov. Reprezentoval Španielsko na Olympijských hrách v roku 1996, Eure 2000 a na Majstrovstvách sveta 2002.

## Externé odkazy
* Profil na stránke Middlesbroguh  
* Gaizka Mendieta  

Kategória:Španielski futbalisti
Kategória:Hráči Valencia CF
Kategória:Hráči SS Lazio
Kategória:Hráči Serie A
Kategória:Hráči FC Barcelona
Kategória:Hráči Middlesbrough FC
Kategória:Hráči FA Premier League
Kategória:Hráči Majstrovstiev sveta vo futbale 2002
Kategória:Španielske osobnosti baskického pôvodu
Kategória:Osobnosti z Bilbaa
Kevin Costner

**Kevin Michael Costner** (* 18. január 1955, Lynwood, Kalifornia, USA) je americký herec, režisér a producent. Jeden z jeho najúspešnejších filmov je Tanec s vlkmi (1990), ktorý vyhral sedem Oscarov (vrátane kategórie Najlepší film a Najlepší režisér). Má svoju hviezdu na Hollywoodskom chodníku slávy.
## Filmografia

## Iné projekty
 

Kategória:Filmoví herci USA
Kategória:Filmoví režiséri USA
Kategória:Držitelia Oscara za najlepšiu réžiu
Kategória:Držitelia Čestného Césara
Kategória:Držitelia ceny Zlatý glóbus za najlepšiu réžiu
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Osobnosti z Kalifornie
Kategória:Držitelia Screen Actors Guild Award
Stan Laurel

**Stan Laurel** (narodený ako **Arthur Stanley Jefferson**; * 16. jún 1890, Ulverston, Spojené kráľovstvo – † 23. február 1965, Santa Monica, Kalifornia, USA), bol anglický komik, herec, scenárista a režisér.

Je známy hlavne ako jeden z dvojice Laurel a Hardy, ktorých kariéra začínala v dobe nemých filmov na začiatku 20. storočia a skončila po 2. svetovej vojne.

V roku 1961 dostal Oscara za celoživotné dielo.

## Pozri aj
* Oliver Hardy

## Iné projekty

## Externé odkazy
* Stan Laurel na csfd.cz 
* Stan Laurel na imdb.com

Kategória:Anglickí filmoví herci
Kategória:Komici
Kategória:Držitelia Oscara za celoživotné dielo
Kategória:Osobnosti na britských poštových známkach
Kľak (vrch vo Veľkej Fatre)

**Kľak** () je najvyšším vrchom podcelku Lysec a celej turčianskej vetvy hlavného veľkofatranského hrebeňa. Z vrcholu je krásny kruhový rozhľad. Leží v ochrannom pásme Národného parku Veľká Fatra.

## Poloha
Nachádza sa v severozápadnej časti Veľkej Fatry, v geomorfologickom podcelku Lysec. Vrcholom vedie hranica medzi okresmi Martin a Ružomberok a stretávajú sa tu katastrálne územia obcí Sklabinský Podzámok, Podhradie a Ľubochňa. Vrcholom vedie Veľkofatranská magistrála a Kľak je významná križovatka značených turistických chodníkov.

### Výhľady
Kľak je obľúbeným cieľom turistov, poskytujúci ďaleké výhľady. Vďaka značnej nadmorskej výške a pozícii na okraji Veľkej Fatry, poskytuje výhľad na mnohé veľkofatranské vrcholy, Malú Fatru, Chočské vrchy, Západné Tatry, no pri vhodných podmienkach aj časť Nízkych Tatier a Moravsko-sliezskych Beskýd.

## Prístup
* po  značke (Veľkofatranská magistrála) z Jarabinej
* po  značke (Veľkofatranská magistrála) zo sedla Príslop
* po  značke z Podhradia
* po  značke z Kantorskej doliny pri obci Sklabinský Podzámok
* po  značke z lokality Raková v Ľubochnianskej doline

## Referencie

## Pozri aj
* Veľkofatranská magistrála
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Vrchy v okrese Ružomberok
Jarabiná

**Jarabiná** () je zalesnený vrch v hlavnom hrebeni Veľkej Fatry. Leží na trase Veľkofatranskej magistrály, približne  juhovýchodne od Martina. Zasahuje do Národného parku Veľká Fatra a južné svahy vrchu patria do NPR Madačov. 

## Poloha
Nachádza sa v turčianskej vetve hlavného hrebeňa, severne od centrálnej časti Veľkej Fatry, v geomorfologickom podcelku Lysec. Leží na hranici okresov Martin a Ružomberok a zasahuje na katastrálne územie obcí Turčianske Jaseno, Sklabinský Podzámok a Ľubochňa. Na úpätie Jarabinej dosahuje na juhozápade Hornojasenská dolina, na severozápade Kantorská dolina a východne vedie severojužným smerom mohutná Ľubochnianska dolina. 

## Popis
Jarabiná je súčasťou hlavného hrebeňa, ktorý vedie severojužným smerom od Ľubochnianskeho sedla na Ploskú. Z jeho masívu vybieha severovýchodným smerom rázsocha, zakončená pahorkom Čepeľová (), západným smerom vybieha bočný hrebeň s vrchmi Kečka (), Končitý vrch () a Tisové (). Susednými vrchmi v hlavnom hrebeni sú Vyšná Lipová () na severe a Malý Lysec () na juhu. Juhozápadnú časť odvodňuje potok Vôdky cez Beliansky potok do rieky Turiec, severozápadnú časť vrchu odvodňuje do Váhu Kantorský potok a východné svahy, klesajúce do Ľubochnianskej doliny odvádzajú vodu do Ľubochnianky. Časť vrcholu má formu horskej lúky, zvyšok masívu má lesný porast.

### Výhľady
Poloha vrchu a čiastočne hôľnatý vrchol umožňujú obmedzený, no zaujímavý výhľad. Horizontu dominujú najmä vrcholy severnej časti Veľkej Fatry, no pri priaznivom počasí je možné pozorovať takmer celý hrebeň Malej Fatry, časť Oravskej Magury, no tiež Babiu horu, Veľký Choč a nezriedka ponad Strečniansky priesmyk aj Lysú horu, Smrk a Kněhyně v Moravsko-sliezskych Beskydách.

## Prístup
* po  značkovanom chodníku:
** zo Sklabine cez Mažiarky
** z Belej-Dulíc cez Mažiarky
* po  značkovanom chodníku zo Sklabinského Podzámku
* po  značkovanej magistrále:
** zo severu od Kľaku cez Vyšnú Lipovú
** z juhu od chaty pod Borišovom cez Malý Lysec

## Referencie

## Pozri aj
* Národná prírodná rezervácia Madačov
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Martin
Lysec (vrch vo Veľkej Fatre)

**Lysec** () je výrazný vrch v centrálnej časti Veľkej Fatry. Nachádza sa približne  juhovýchodne od Martina. Severné svahy vrchu patria do NPR Lysec. 

## Poloha
Nachádza sa v západnej polovici centrálnej časti Veľkej Fatry, v geomorfologickom podcelku Lysec. Leží v okrese Martin a zasahuje na katastrálne územie obcí Belá-Dulice a Turčianske Jaseno. Nachádza sa západne od turčianskej vetvy hlavného hrebeňa, medzi Belianskou a Jasenskou dolinou. Vrcholom vedie hranica Národného parku Veľká Fatra (do ktorého patrí južná časť masívu), severná a východná časť patrí do rovnomennej NPR. 

## Popis
Lysec je súčasťou mohutného bočného hrebeňa, ktorý vybieha západným smerom z turčianskej vetvy hlavného hrebeňa v masíve Malého Lysca (). Severné svahy padajú do Hornojasenskej doliny, ktorým tečie potok Vôdky, odvodňujúci túto časť Lysca. Južným smerom je mohutná Belianska dolina s Belianskym potokom, odvodňujúcim južné svahy vrchu do rieky Turiec. Severne leží Končitý vrch, východne v hlavnom hrebeni Jarabiná a Malý Lysec a južnému horizontu dominuje mohutný Borišov (). Južne orientovaná časť vrcholového hrebeňa má formu lúk, pokým severné svahy majú súvislý lesný porast.

### Výhľady
Poloha vrchu na okraji pohoria a značná nadmorská výška s čiastočne hôľnatým vrcholom sľubujú výborný výhľad. Okrem vrcholov Veľkej Fatry a Turčianskej kotliny je dobre viditeľná celá Malá Fatra a časť pohoria Žiar. Pri priaznivých podmienkach je možné pozorovať časť Vtáčnika, Strážovských vrchov, Nízkych a Vysokých Tatier či Veľký Choč a ponad Strečniansky priesmyk aj Lysú horu.

## Prístup
* po  značkovanom chodníku:
** z Belej–Dulíc cez Jasenskú dolinu
** z Malého Lysca, odbočením z hrebeňovej magistrály 
* po  značkovanom chodníku z Belianskej doliny

## Referencie

## Pozri aj
* Lysec (národná prírodná rezervácia)
* Zoznam vrcholov vo Veľkej Fatre

## Iné projekty

## Externé odkazy
* Turistická mapa

Kategória:Vrchy vo Veľkej Fatre
Kategória:Tisícovky na Slovensku
Kategória:Belá-Dulice
Kategória:Turčianske Jaseno
Kategória:Vrchy v okrese Martin
Teddy Sheringham

**Edward Paul "Teddy" Sheringham** MBE (* 2. apríl 1966, Londýn, Spojené kráľovstvo) je bývalý anglický profesionálny futbalista, ktorý naposledy hrával za klub Colchester United. 

Hrával na pozícii útočníka a počas svojej kariéry dosiahol viacero úspechov na klubovej úrovni, hlavne 'The Treble' s Manchestrom United. Sheringham tiež reprezentoval Anglicko na medzinárodnej úrovni. 

V sezóne 199293 bol najlepším strelcom FA Premier League.

## Úspechy
* Majster Anglicka: 1998–99, 1999–2000, 2000–01
* Pohár FA: 1998–99
* FA Charity Shield: 1997
* Liga majstrov: 199899
* Interkontinentálny pohár: 1999

## Externé odkazy
* Štatistiky na stránke FIFA.com 

Kategória:Anglickí futbalisti
Kategória:Hráči Manchester United FC
Kategória:Hráči Nottingham Forest FC
Kategória:Hráči Tottenham Hotspur FC
Kategória:Hráči West Ham United FC
Kategória:Hráči FA Premier League
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 1998
Krížna (vrch vo Veľkej Fatre)

**Krížna** () je po Ostredku a Frčkove tretí najvyšší vrch Veľkej Fatry. Leží v podcelku Hôľna Fatra, v hlavnom hrebeni a na vrchole stojí vojenský objekt spojovej služby s vysielačmi. Z vrcholu Krížnej je kruhový výhľad. 

## Poloha
Nachádza sa v južnej časti Veľkej Fatry, v geomorfologickom podcelku Hôľna Fatra. Na vrchole sa stretávajú hranice okresov Martin, Ružomberok a Banská Bystrica a katastrálne územia obcí Blatnica, Liptovské Revúce a Turecká. Vrcholom vedie Cesta hrdinov SNP, na ktorú sa tu pripája Veľkofatranská magistrála, čím je Krížna významnou križovatkou značených turistických chodníkov. Raritou je, že sa tu križujú tri červené turistické značky. Vrch patrí do Národného parku Veľká Fatra.

### Výhľady
Krížna je obľúbeným cieľom turistov, poskytujúci ďaleké výhľady. Vďaka značnej nadmorskej výške a pozícii v strede Slovenska, poskytuje výhľad na mnohé okolité pohoria. Mimo veľkofatranských vrcholov vidieť Malú Fatru, Chočské vrchy, Západné Tatry, Nízke Tatry, Poľanu, Štiavnické vrchy a Vtáčnik.

## Geológia
Vrchol Krížnej budujú sliene mraznického súvrstvia fatrika. Fatrikum, synonymne označované ako krížňanský príkrov je pomenované práve podľa vrchu Krížna.

## Prístup
* po  značke:
** zo západu z Kráľovej studne (Cesta hrdinov SNP)
** zo severu z Ploskej a Ostredku (Veľkofatranská magistrála)
** z východu z vrchu Zvolen (Cesta hrdinov SNP)
* po  značke zo Starých Hôr
* po  značke z Liptovských Revúc cez Rybovské sedlo

## Referencie

## Pozri aj
* Cesta hrdinov SNP
* Veľkofatranská magistrála
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Martin
Kategória:Vrchy v okrese Banská Bystrica
Gigi D’Agostino

**Gigi D'Agostino**, vlastným menom **Luigino Celestino Di Agostino** (nar. 17. december 1967) je taliansky hudobný producent a DJ. 

Hudbe sa venuje od roku 1986, jeho materským klubom je Woodstock v Turíne, ale možno ho zastihnúť pri produkciách po celom Taliansku, Španielsku, Francúzsku, Švajčiarsku, Nemecku aj Anglicku. Na začiatku jeho kariéry sa stali hitmi mixy *Elekro Message, Fly, Gigi's Violin* alebo *Angel's Symphony*, ktoré neskôr vyšli na albume *L'Amour Toujours*. Prvý medzinárodný úspech mu priniesol singel *Elisir*, ktorý v USA vyšiel pod názvom *Your Love*. V roku 2000 boli aj na Slovensku populárne megahity *La Passion, Un Giorno Credi, The Riddle* alebo *L'Amour Toujours*. Aj keď začiatočné nadšenie z produkcie Gigi D'Agostina podporované predovšetkým komerčnými rádiami a televíznymi stanicami už opadlo, patrí tento taliansky DJ stále k svetovým špičkám tanečnej hudby.

## Diskografia
### Albumy
* *Gigi D'Agostino* (1996)
* *A Journey Into Space* (1996)
**The Greatest Hits* (1996)
**Gin Lemon EP* (1997)
**Tanzen EP *(1999)
**L'Amour Toujours* (1999)
**Tecno Fes EP* (2000)
**Tecno Fes vol. 2* (2000)
**Underconstruction 1: Silence EP * (2003)
**L'Amour Toujours II* (2005)

### DJ Mixy
* *Dreamhouse 1: Le Voyage 96* (1996)
* *Le Voyage Estate* (1996)
* *Progressiva Dream Music* (1996)
* *Hard Beat vol. 1: Journey Into Darker Dreams* (1997)
* *Progressive Hyperspace* (1997)
* *Eurodance '99* (2000)
**Il Grande Viaggio Vol. 1* (2001)
* *Yorin FM Dance Experience 2002* (cd 3 only) (2002)
** Live At Altromondo (Exclusive Edition)* (2003)
* *Live At Altromondo Part II (Exclusive Edition) *(2004)
* *Benessere 1* (2004)

### Kompilácie
**Il programmino di Gigi D'agostino* (2003)
**Laboratorio 1* (2004)
**Laboratorio 2* (2005)
**Laboratorio 3* (2005)
**Disco Tanz* (2005)
**Some Experiments* (2006)
**Lento Violento e altre storie* (2007)
**La Musica Che Pesta* (2007)

### Single
* 1995:
** "Sweetly"
**"New Years Day"
**"Gigi's Violin / Elektro Message"
**"Fly"
**"Angel's Simphony"
* 1997
** "Music (An echo deep inside)"
** "Gin Lemon"
* 1998
**"Elisir (Your Love)"
* 1999
** "The Riddle"
** "The Riddle Remix"
**"La Passion"
** "La Passion Remix"
** "The Riddle feat. Bla Bla Bla"
** "Cuba Libre"
** "Bla Bla Bla"
** "Another Way"
* 2000 
** "Reanimator feat. Vanilla Ice - Ice ice baby 2001" (Remix)
* 2001 
** "Super" (with Albertino)
**"Magic Box - Carillon" (remix)
** "L’amour toujours"
* 2002
**  "Put on your red shoes" (remix)
** "Te Aviso,Te Anuncio" (remix)
* 2004 
** "Silence"
** "Gigi & Molly - Con il nastro rosa"
** "Gigi's Goodnight"' (Gigi D'agostino & Pandolfi)
** "Summer of Energy"
* 2005 
** "Wellfare"
** "I Wonder Why"
* 2006 
** "L'Amour Toujours (I'll Fly With You)"

## Iné projekty

## Externé odkazy
*oficiálna stránka
*Gigi D'Agostino: Unofficial Site with Complete Discography 

Kategória:Talianski elektronickí hudobníci
Kategória:Osobnosti z Turína
Natrix

**Natrix**, po slovensky **[[užovka]]**, je rod z čeľade užovkovité. Patrí medzi najrozšírenejšie hady v Európe.

## Opis
Majú veľkosť strednú až veľkú ( – ), hlavu zreteľne oddelenú od trupu, pokrytú veľkými symetrickými šupinami. Obľubujú vodnaté a podmáčané miesta. Ich hlavnou potravou sú obojživelníky – mloky a žaby, ryby, niekedy lovia aj drobné cicavce a vtáky. Užovky natrix kladú vajíčka, často na spoločné miesta. Vedia dobre plávať, pri plávaní držia hlavu nad vodou. Farba je hnedá až sivá, s nepravidelnými škvrnkami. Sú veľmi prispôsobivé, neútočné.

## Rozšírenie
Užovky Natrix obývajú Európu, západnú Áziu a severnú Afriku

## Systematika recentných taxónov
rod *Natrix* (užovka):
*užovka obojková/staršie: užovka obyčajná (*Natrix natrix*) v širšom (staršom) zmysle:
**užovka obojková/staršie: užovka obyčajná (*Natrix natrix*) v užšom (novšom) zmysle - dnes vrátane bývalého druhu užovka veľkohlavá (*Natrix megalocephala*; = dnešný poddruh *Natrix natrix scutata*)
***[[Natrix helvetica]]* 
***[[Natrix astreptophora]]*
*užovka fŕkaná (*Natrix tessellata*)
*užovka vretenicová/užovka zmijovitá (*Natrix maura*/staršie: *Natrix viperina*)

Staršie sa do rodu *Natrix* zaraďoval aj:
* druh *Natrix flavifrons* (po slovensky: (?)užovka obrovská), ktorý sa od roku 1997 zaraďuje buď do rodu *[[Amphiesma]]* (ako *[[Amphiesma flavifrons]]*) alebo do rodu *[[Hebius]]* (ako *[[Hebius flavifrons]]*).
* druh *Natrix piscator* (po slovensky: užovka rybožravá/užovka rybárska), ktorý sa od roku 1998 zaraďuje buď do rodu *[[Xenochrophis]]* (ako *Xenochrophis piscator*) alebo do rodu *[[Fowlea]]* (ako *Fowlea piscator*)
*druh *[[Natrix anoscopus]]*, ktorý sa od roku 1977/1999 zaraďuje do rodu *[[Afronatrix]]* (ako *[[Afronatrix anoscopus]]*)
*druh *[[Natrix handeli]]*, ktorý sa od roku 1977 zaraďuje ako poddruh *[[Pseudoxenodon macrops]] macrops*

Zhruba do 70./80. rokov 20. storočia sa do rodu *Natrix* zahŕňali aj dnešné rody *[[Nerodia]]*, *[[Clonophis]]*, *[[Regina]]*, *[[Trimerodytes]]* a *[[Xenochrophis]]*.

Zhruba v polovici 20. storočia sa do rodu *Natrix* zahŕňali popri vyššie spomenutých rodoch aj dnešné rody *[[Amphiesma]]* v širšom zmysle (=rody *Amphiesma* v užšom zmysle, *[[Hebius]]* a *[[Herpetoreas]]*), *[[Tropidonophis]]* (vrátane bývalého rodu *Macropophis*), *[[Amphiesmoides]]*, *[[Fowlea]]*,  *[[Rhabdophis]]* a *[[Natriciteres]]*.

## Iné projekty

## Zdroje

*Mattison – Hady ISBN 80-7181-479-2
*

Kategória:Užovkovité
Vojensko-priemyselný komplex

**Vojensko-priemyselný komplex** je prepojenie vojenských síl, zbrojných firiem, politických štruktúr a iných pridružených skupín s mocenskými a komerčnými záujmami. V tejto symbióze zbrojárske firmy zarábajú výrobou zbraní a ich následným predajom vláde a armáde. Pre taký stav sa používa tiež termín war profiteering (doslova *profitovanie z vojny*).

V súčasnosti býva najčastejšie používaný v súvislosti so situáciou v USA, armádou USA, vojenskému priemyslu a Kongresu. V minulosti označoval hlavne vo vzťahu k tzv. „železnému trojuholníku“ – tiež prepojenosť týchto zložiek v bývalom Sovietskom zväze.

## 30. roky
Americký generálmajor ovenčený najväčším počtom vyznamenaní svojej doby, Smedley Butler, v roku 1935, po 33 rokoch služby v armáde, počas ktorej sa zúčastnil I. svetovej vojny a tiež množstva vojenských akcií a konfliktov v rôznych krajinách sveta, s horkým rozčarovaním priznal:

## 60. roky
Termín vojensko – priemyselný komplex bol nič menej prvýkrát použitý americkým prezidentom Dwightem Eisenhowerem, ktorý vo svojom poslednom prejave k národu na konci volebného obdobia 17. januára 1961 varoval:

## 90. roky
V kanadskom dokumente The Corporation, netočenom tesne pred americkou inváziou do Iraku v marci 2003, jedna z postav, obchodník s komoditami Carlton Brown, povedal:

## Sučasnosť
Najčastejším súčasným príkladom spojenia vojensko – priemyselného komplexu sa uvádza americká vojna v Iraku, vedená bývalým ropným magnátom a bývalým prezidentom Spojených štátov amerických George W. Bushom, bývalm ministrom obrany Donaldom Rumsfeldom, neokonzervatívnym expertom na vojenskú činnosť, bývalým viceprezidentom Dickom Cheneym, kontroverzným bývalým riaditeľom priemyslového gigantu Halliburton a ďalšími ľuďmi, pracujúcimi v minulosti pre ropný priemysel.Doležitou súčasťou je aj vplyv médii, ktoré sú dokazateľne častou príčinou šírenia propagandy, vedome či naopak.Bakalárska práca Republikánsky kongresman a kandidat na prezidenta, Ron Paul, povedal v priamom prenose zo snemovne:

Spomínaný býva nedávny prípad Gordona Richarda Englanda, bývalého riaditeľa Lockheed Martin, najväčšej zbrojnej firmy sveta, prvým námestkom ministra vnútra 4. januára 2006.

## Referencie


### Knihy
* Joel Andreas: *Válečná závislost – Ilustrovaný průvodce militarismem USA*, z angličtiny, orig. názov: *Addicted to War*, nakl. :intu:, Praha 2004, formát A4, 72 str., brožované, ISBN 80-903355-2-7
* War Is a Racket kniha Smedley Butlera z roku 1935

### Citácia
* Eisenhower, Diwight, D.: Projev k národu při odchodu z funkce
* Hartung, William, D.: Eisenhower's Warning: The Military-Industrial Complex Forty Years Later 
* Library of Congress: [Country studies - Soviet Union](https://archive.is/20121213074328/lcweb2.loc.gov/cgi-bin/query/r?frd/cstdy:@field(DOCID+su0324))
* George Bush: Jmenování G.R. Englanda

### Externé odkazy
* EXCLUSIVE: To Provoke War, Cheney Considered Proposal To Dress Up Navy Seals As Iranians And Shoot At Them
* http://srsen.wordpress.com/tag/vojensko-prumyslovy-komplex/

Kategória:Vojenská terminológia
Kategória:Priemysel
Kategória:Výrobcovia zbraní
Vudu

**Vudu** (iné názvy: **vúdú**, **voodoo**) je nejednoznačné označenie pre skupinu náboženských kultov, ktoré vychádzajú zo spoločných koreňov v západnej Afrike. Tam (na území štátov Benin a Togo) sa dodnes praktizuje prastaré náboženstvo "vodun" (fr. *vodoun*), spočívajúce v uctievaní predkov a nebeských božstiev. Termínom "vudu" (fr. *voudou*) sa označuje náboženský kult rozšírený na Haiti a v Dominikánskej republike.

Ku kultu voodoo sa viaže celý rad zľudovených mýtov a povier (napríklad o prepichovaní bábik), ktoré vznikli predovšetkým na základe pokriveného spodobovania tohto náboženstva ako akéhosi “kultu zla a čiernej mágie“ v hororových filmoch.

Slovo “voodoo“ označuje aj kreolské rituály a bylinkové liečiteľstvo v americkom meste New Orleans, z ktorých sa spravidla vytratila pôvodná polyteistická náboženská tradícia.

## Iné projekty
 

## Zdroj

Kategória:Náboženstvo
Kategória:Mágia
Adam Opel

thumb
**Adam Opel** (* 9. máj 1837, Rüsselsheim, Hessenské veľkovojvodstvo – † 8. september 1895, Rüsselsheim, Nemecké cisárstvo) bol nemecký podnikateľ, zakladateľ spoločnosti Opel.  

Rovnako ako jeho bratia Georg a Wilhelm, aj Adam sa vyučil za zámočníka v dielni svojho otca. V mladosti cestoval po Európe, v Paríži pracoval v továrni na výrobu šijacích strojov, ktoré boli vtedy veľkou novinkou. Po návrate domov založil v roku 1862 v Rüsselsheime vlastnú továreň na výrobu šijacích strojov.

V roku 1868 sa oženil so Sophie Marie Schellerovou. Spolu mali päť detí: Carla, Wilhelma, Heinricha, Friedricha a Ludwiga. Všetci sa časom zapojili do rozvíjajúceho sa rodinného podniku. 

V roku 1884 firma rozšírila výrobu o bicykle, najprv len z dovážaných dielov, o rok už s vlastnou konštrukciou. Za dva roky sa stala firma Opel jedným z najväčších výrobcov bicyklov v Nemecku.

Adam Opel zomrel v roku 1895 na následky týfusu. V tom čase bola spoločnosť, ktorú založil, vedúcim výrobcom šijacích strojov v Európe a vyrábala ročne cez 18&nbsp;000 šijacích strojov a 2&nbsp;000 bicyklov. Sophie Opel spoločne so synmi prevzala vedenie firmy. O tri roky neskôr začala firma rodiny Opel vyrábať automobily.

## Iné projekty
 

Kategória:Nemeckí podnikatelia
Kategória:Opel
Zapaľovač

**Zapaľovač** môže byť:
*zariadenie či prístroj na založenie ohňa, pozri zapaľovač (založenie ohňa)
*zariadenie na odpaľovanie explozívnych látok a trhavinových náloží, pozri zapaľovač (trhaviny)
*vo vojenstve: pozri zapaľovač (munícia)
*zriedkavo: osoba, ktorá niečo zapaľuje
Loutkář

**Loutkář** ("Bábkar") je český divadelný časopis. Ide o najstarší bábkarský odborný časopis na svete. Vychádza s prestávkou vojnových rokov od roku 1912 dodnes a je tak kronikou česko-slovenského, českého a slovenského bábkového divadla. Obsahuje anglické resumé a vychádza 4x ročne v rozsahu 100 strán. Redakcia sídli v Prahe. V súčasnosti časopis vydáva Sdružení pro vydávání časopisu Loutkář.

## Obsah
Loutkář je určený divadelníkom, divákom, profesionálnym bábkarom, ochotníkom a pedagógom. Obsahuje teoretické i historické štúdie, portréty významných osobností a súborov z minulosti a súčasnosti, rozhovory, kritiky, informácie o dianí v divadle, najmä bábkovom a alternatívnom, v Česku, na Slovensku a vo svete.

## História
Dnešný Loutkář je nástupnickým časopisom periodík Český loutkář, Loutkář, Loutková scéna a Československý loutkář. Prvý ročník časopisu Český loutkář vyšiel roku 1912 (vychádzal do júna 1913), neskôr od roku 1917 pod názvom Loutkář (do r. 1939), od roku 1939 bol na kratšiu dobu nahradený buletinom Zprávy loutkářského soustředění a od roku 1940 - 1941 a 1945 - 1951 časopisom Loutková scéna. Od roku 1951 vychádza už znovu bez prerušenia ako špecializovaný mesačník Československý loutkář, neskôr po zániku Česko-Slovenska roku 1993 opäť pod názvom Loutkář. Vo funkcii šéfredaktora sa vystriedalo viacero osobností českého a česko-slovenského bábkového divadla – Jindřich Veselý, Jan Malík, Miloslav Česal, Eva Hanžlíková, Pavel Vašíček a od r. 2000 do júna 2015 Nina Malíková, od júla 2015 Kateřina Lešková Dolenská. Medzi pravidelných prispievateľov patrí aj viacero slovenských publicistov a divadelníkov. Loutkář zohral tiež značnú úlohu v histórii Medzinárodnej bábkarskej organizácie UNIMA, založenej roku 1929 v Prahe, ktorej bol v rokoch 1929-30 tlačovým orgánom. O jej činnosti prináša pravidelné informácie dodnes.

## Literatúra
Dubská, A. *Na počátku byl Český loutkář*. Loutkář 2/2002. (Z informácií v článku čerpá aj tato stránka)

## Externé odkazy
Oficiálne stránky časopisu Loutkář

## Referencie

Kategória:Bábkové divadlo v Česku
Kategória:Divadelné časopisy
Kategória:Časopisy v Česku